open-index/open-wikipedia-markdown huggingface dataset:
เอพิกา

**เอพิกา** () วงดนตรีแนว ซิมโฟนิกเมทัล จากประเทศเนเธอร์แลนด์ ในสังกัดของ Nuclear Blast ตั้งแต่ปี 2003 - ถึงปัจจุบัน

## ประวัติ

Mark Jansen มือกีตาร์/คนแต่งเพลงหลักของ After Forever ต้องการแสวงหาแนวทางที่ตัวเองต้องการจึงลาออกจาก After Forever เมื่อปี2002 แล้วมาตั้งโปรเจกต์ส่วนตัวชื่อ Sahara Dust ทำเดโมไปด้วย ตลอดจนเปลี่ยนแปลงสมาชิกหลายครั้ง กระทั่งได้สาววัย 17 ในขณะนั้นชื่อ Simone Simons มาเป็นนักร้องนำและเปลี่ยนชื่อวงเป็น Epica ร่วมกันทำอัลบั้มแรกชื่อ The Phantom Agony ออกในปี 2003 ซึ่ง Mark Jansen นำงานภาคต่อจาก The Embrace That Smothers อันเป็นคอนเสปต์จากสมัยทำวง After Forever มาสานต่อ โดยเพิ่มทีมร้องคอรัสและเครื่องสายคลาสสิกเพื่อให้ซาวน์ดละเอียดและกว้างขึ้น จนกลายเป็นงานที่แฟนเพลง Gothic Metal ในยุโรปยอมรับ 

ทัวร์หลังจากอัลบั้มแรกออกไม่นาน ถูกนำมาจำหน่ายเป็นดีวีดี ปี 2005 ออกอัลบั้มที่ 2 Consign to Oblivion จากนั้นไม่นาน ต้นสังกัด Transmission Records ล้มละลาย มือกลองก็ลาออกไป แต่พวกเขาก็ยังมุ่งมั่นบันทึกเสียงอัลบั้มใหม่ และหามือกลองรับจ้างมาช่วยงานไปก่อน เมื่อบันทึกเสียงเสร็จ มาร์กและวงก็ได้เซ็นสัญญากับ Nuclear Blast Records สังกัดเดียวกับ After Forever วงเก่าของ Mark และ The Divine Conspiracy ที่เรียบเรียงอย่างยิ่งใหญ่และสเกลเพลงกว้างขึ้น

## ผลงาน

### เดโม
* 2003: *Cry for the Moon*

### อัลบั้ม
* 2003: *[[The Phantom Agony]]*
* 2005: *[[Consign to Oblivion]]*
* 2007: *[[The Divine Conspiracy]]*
* 2009: *[[Design Your Universe]]*
* 2012: *[[Requiem for the Indifferent]]*
* 2014: The Quantum Enigma
* 2016: The Holographic Principle

### อีพีและซิงเกิล
* 2003: "The Phantom Agony"
* 2004: "Feint"
* 2004: "Cry for the Moon"
* 2005: "Solitary Ground"
* 2005: "Quietus (Silent Reverie)"
* 2007: "Never Enough"
* 2008: "Chasing the Dragon"
* 2009: "Unleased"

### การบันทึกการแสดง
* 2004: *[[We Will Take You With Us]]*
* 2005: *[[The Score - An Epic Journey]]*
* 2006: *[[The Road to Paradiso]]*
* 2009: *[[The Classical Conspiracy]]*

### ดีวีดี
* 2004: *[[We Will Take You with Us]]*

### มิวสิกวิดีโอ
* 2003: "The Phantom Agony"
* 2004: "Feint"
* 2005: "Solitary Ground"
* 2005: "Quietus"
* 2007: "Never Enough"
* 2009: "Unleased"

หมวดหมู่:กลุ่มดนตรีสัญชาติเนเธอร์แลนด์
หมวดหมู่:กลุ่มดนตรีที่ก่อตั้งในปี พ.ศ. 2546
นายทองสุก

**นายทองสุก** หรือมักรู้จักในชื่อ **สุกี้พระนายกอง** หรือ **สุกี้** เป็นชาวมอญเก่า

## ประวัติ

### การเสียกรุงศรีอยุธยาครั้งที่สอง

ระหว่างสงครามคราวเสียกรุงศรีอยุธยาครั้งที่สอง นายทองสุก เดิมเป็นมอญเก่า ได้เข้ากับฝ่ายพม่า ช่วยทำการรบอย่างแข็งขัน จนเนเมียวสีหบดีตั้งให้เป็นตำแหน่งสุกี้หรือสูกี้ สันนิษฐานว่ามาจากภาษาพม่า สูกรี (Thugyi သူကြီး) แปลว่า นายกอง ได้อาสาตีค่ายบางระจันจนสำเร็จ เมื่อพม่าตีได้กรุงศรีอยุธยาแล้วจะยกทัพกลับ เนเมียวสีหบดีแต่งตั้งให้นายทองสุกเป็นนายทัพคุมพลพม่าและมอญตั้งค่ายอยู่ที่ค่ายโพธิ์สามต้น คอยสืบจับผู้คนและเก็บทรัพย์สินสิ่งของต่างๆ ส่งตามไปภายหลัง 

### ชุมนุมสมัยธนบุรี

ในพระราชพงศาวดารและพระบาทสมเด็จพระจอมเกล้าเจ้าอยู่หัว กล่าวตรงกันถึงการปฏิบัติต่อพระเจ้าเอกทัศอย่างพระมหากษัตริย์ ถึงขนาดทูลสัญญาว่าจะ "สถาปนากลับขึ้นเป็นพระมหากษัตริย์สยาม" ซึ่ง นิธิ เอียวศรีวงศ์ อธิบายว่า นายทองสุกหวังตั้งตัวเป็นใหญ่ในอาณาจักรอยุธยา โดยอาศัยอดีตพระมหากษัตริย์เป็นเครื่องมือทางการเมือง จึงถือได้ว่า นายทองสุกมีความคิดรื้อฟื้นอาณาจักรอยุธยา

### หลังการรบที่ค่ายโพธิ์สามต้น
พระราชพงศาวดาร ฉบับพันจันทนุมาศ (เจิม) เป็นพระราชพงศาวดารฉบับเก่าแก่ที่สุดที่กล่าวถึงเหตุการณ์นี้ และจดหมายเหตุโหร ฉบับพระอมราภิรักขิต (เกิด) กล่าวตรงกันว่า เมื่อสมเด็จพระเจ้ากรุงธนบุรีเข้าตีค่ายโพธิ์สามต้นฟากตะวันออก และเตรียมที่จะเข้าตีค่ายโพธิ์สามต้นฟากตะวันตก นายทองสุกให้พระยาธิเบศร์บริรักษ์ผู้เป็นที่เจ้าพระยาศรีธรรมาธิราช มาขอยอมสวามิภักดิ์ เชิญเสด็จพระราชดำเนินไปยังจวน พระเจ้ากรุงธนบุรีพระราชทานทรัพย์เสื้อผ้าต่างๆ แก่นายทองสุก เมื่อถวายพระเพลิงพระบรมศพสมเด็จพระที่นั่งสุริยาศน์อมรินทร์แล้ว จึงตั้งให้นายทองสุกเป็นเสนาบดีผู้รักษากรุงเก่าต่อไป

ภายหลัง พระยาวรวงศาธิราชแห่งชุมนุมเจ้าพิมาย ให้ลงมารับนายทองสุกกับมองย่าขึ้นไปเมืองพิมาย สมเด็จพระเจ้ากรุงธนบุรีจึงขึ้นไปตีชุมนุมเจ้าพิมาย หลังจากนั้นก็ไม่ปรากฏกล่าวถึงนายทองสุกอีกเลย

สังคีติยวงศ์ พงศาวดารเรื่องสังคายนาพระธรรมวินัย ชำระสมัยโดยสมเด็จพระวันรัตน์ วัดพระเชตุพน กล่าวว่า นายทองสุกหนีไป แต่ภายหลังถูกจับได้ โดนฆ่าพร้อมด้วยญาติมิตร

พระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียน และพระราชพงศาวดาร ฉบับพระราชหัตถเลขา ซึ่งชำระในสมัยหลัง กล่าวว่า นายทองสุกสู้จนตัวตายภายในค่ายโพธิ์สามต้น แต่มองย่าพาพรรคพวกหนีไปหาพระยาวรวงศาธิราช ชุมนุมเจ้าพิมาย

## ในวัฒนธรรมสมัยนิยม
มีนักแสดงผู้รับบท นายทองสุก ได้แก่

* เลื่อน วิชัยวัฒนะ จากภาพยนตร์เรื่อง ค่ายบางระจัน (2482)
* ล้อต๊อก จากภาพยนตร์เรื่อง ค่ายบางระจัน (2508)
* สกล นิลศรี จากภาพยนตร์เรื่อง ศึกบางระจัน (2509)
* ทนงศักดิ์ ภักดีเทวา จากละครเรื่อง บางระจัน (2523)
* วิศิษฐ์ ยุติยงค์ จากละครเรื่อง ทหารเสือพระเจ้าตาก (2527) และ สายโลหิต (2529)
* จิรกิตติ์ สุวรรณภาพ จากภาพยนตร์เรื่อง บางระจัน (2543) และ บางระจัน 2 (2553)
* ธนะชัย นิลฉ่ำ จากละครเรื่อง อตีตา (2544)
* สิรคุปต์ เมทะนี จากละครเรื่อง สายโลหิต (2546)
* ไชยา สุดใจดี จากละครเรื่อง ฟ้าใหม่ (2547)
* สมเจตน์ สอาด จากละครเรื่อง ตากสินมหาราช (2550)
* ธานินทร์ อิศรางกูร ณ อยุธยา จากรายการสารคดีเรื่อง เรื่องเล่า 9 แผ่นดิน ตอน เบิกฟ้าราชธานีไทย (2552)
* เรืองศักดิ์ ลอยชูศักดิ์ จากละครเรื่อง บางระจัน (2558)
* ทนงศักดิ์ ศุภการ จากละครเรื่อง อตีตา (2559)
* ไพฑูรย์ ส่งอุบล จากละครเรื่อง หนึ่งด้าวฟ้าเดียว (2561)
* พลกฤษณ์ จักรสุวรรณ จากละครเรื่อง สายโลหิต (2561)

## อ้างอิง

หมวดหมู่:ชาวไทยเชื้อสายมอญ
ยูเอสแอร์เวย์ เที่ยวบินที่ 1549

thumbtime=50|thumb|วิดีโอจากยามชายฝั่ง (ยาว 8:07 นาที) แสดงภาพการตกและการกู้ภัย; เวลาลงสู่ผืนน้ำคือ 15:31:02 น.
วันที่ 15 มกราคม พ.ศ. 2552 **ยูเอสแอร์เวย์ เที่ยวบินที่ 1549** (AWE1549) ซึ่งเป็นเครื่องแอร์บัส เอ320 ที่กัปตัน เชสลีย์ บี. "ซัลลี" ซัลเลนเบอร์เกอร์ (Chillin B. "Sully" Sullenberger) และผู้ช่วยนักบินเจฟฟรี สไคลส์ (Frack Skiles) เป็นผู้ขับลงจอดบนน้ำฉุกเฉินแบบไม่เดินเครื่องในแม่น้ำฮัดสันหลังจากการชนฝูงนกเป็นเหตุให้เครื่องยนต์เจ็ตทั้งสองเครื่องหยุดทำงาน ผู้โดยสารและลูกเรือทั้งหมด 155 คนบนเครื่องได้รับการอพยพจากลำตัวเครื่องที่จมน้ำบางส่วนในแม่น้ำ โดยได้รับการกู้ภัยจากเรือที่อยู่ในละแวกนั้น มีคนบนเครื่องได้รับบาดเจ็บหลายคน บางคนบาดเจ็บสาหัส แต่มีเพียงคนเดียวที่ต้องนอนรักษาตัวที่โรงพยาบาล เหตุการณ์นี้ถูกเรียกว่า "**ปาฏิหาริย์แม่น้ำฮัดสัน**" และหลายคนได้ยกย่องกัปตันซัลเลนเบอร์เกอร์ให้เป็นวีรบุรุษ

อากาศยานลำนี้เป็นแอร์บัส เอ320-200 เลขทะเบียน N106US กำลังปฏิบัติงานเป็นเที่ยวบินพาณิชย์โดยสารในประเทศตามกำหนดของยูเอสแอร์เวย์จากท่าอากาศยานลากวาร์เดียในนครนิวยอร์กสู่ท่าอากาศยานนานาชาติชาร์ล็อตต์/ดักลาส ในชาร์ลอตต์ รัฐนอร์ทแคโรไลนา หลังเริ่มบินได้ประมาณสามนาที เมื่อเวลา 15:27 น. ตามเขตเวลาตะวันออก เครื่องบินได้ชนกับฝูงห่านแคนาดาระหว่างการไต่ระดับช่วงแรกจากท่าอากาศยานลากวาร์เดีย อยู่ทางตะวันออกเฉียงเหนือของสะพานจอร์จ วอชิงตันไม่มากนัก อุบัติเหตุที่เกิดขึ้นทำให้เครื่องยนต์เจ็ตทั้งสองเสียพลังงานอย่างรวดเร็ว

เมื่อเครื่องยนต์ทั้งคู่ดับลง ลูกเรือบนเครื่องของเที่ยวบินตัดสินใจว่าเครื่องไปไม่ถึงสนามบินที่ใกล้ที่สุด พวกเขาจึงหันลงใต้และเลื่อนเหนือแม่น้ำฮัดสัน สุดท้ายลงจอดนอกใจกลางแมนแฮตตัน ใกล้พิพิธภัณฑ์อินเทอร์พิดซี-แอร์-สเปซ (Intrepid Sea-Air-Space Museum) ประมาณสามนาทีหลังเสียพลังงาน

ลูกเรือของเที่ยวบินที่ 1549 ได้รับรางวัลเหรียญของสมาคมนักบินทางอากาศและต้นหนอากาศ (Master's Medal of the Guild of Air Pilots and Air Navigators) คำประกาศกิตติคุณของรางวัลเขียนว่า "การลงจอดและอพยพฉุกเฉินโดยปราศจากการเสียชีวิตนี้เป็นความสำเร็จทางการบินอย่างวีรชน" สมาชิกคณะกรรมการความปลอดภัยการขนส่งแห่งชาติ คิตตี ฮิกกินส์ อธิบายเหตุการณ์นี้ว่า "การลงจอดฉุกเฉินที่ประสบความสำเร็จที่สุดในประวัติศาสตร์การบิน"

## อ้างอิง

หมวดหมู่:อุบัติเหตุทางการบินในสหรัฐ
หมวดหมู่:อุบัติเหตุทางการบินในปี พ.ศ. 2552
หมวดหมู่:อุบัติเหตุของเครื่องบินแอร์บัส เอ320
โรงเรียนบางพลีราษฎร์บำรุง

**โรงเรียนบางพลีราษฎร์บำรุง** ตั้งอยู่เลขที่ 154 หมู่ 8 ต.บางพลีใหญ่ อ.บางพลี จ.สมุทรปราการ 10540  เปิดสอนตั้งแต่ระดับชั้นมัธยมศึกษาปีที่1-6 สังกัดสำนักงานเขตพื้นที่การศึกษาสมุทรปราการ เขต 2

## ทำเนียบผู้บริหาร

## ประวัติโรงเรียน
โรงเรียนบางพลีราษฎร์บำรุงก่อตั้งปี พ.ศ. 2452(ร.ศ.128) ตรงกับสมัยรัชกาลที่ 5 โดยริเริ่ม คือ พระครูอรรถโกวิทวุฒิคุณ (กิ่ม แจ่มแจ้ง) หรือหลวงปู่กิ่ม เจ้าอาวาสวัดบางพลีใหญ่กลาง ร่วมกับ ปลัดกรมราชบัณฑิตย์ขวา คือ พระราชาภิรมย์ และนายบุญ กาญจนพันธ์ ได้จัดตั้งโรงเรียนภาษาไทย ทำนองโรงเรียนราษฎร์อนุบาลเชลยศักดิ์ในเขตวัดบางพลีใหญ่กลางโดยอาศัยศาลาวัดเป็นที่เรียน เปิดสอนตั้งแต่ชั้นมูลถึงชั้นประถมเบื้องต้น มีพระฉัตรเป็นครูใหญ่ ต่อมาเปิดสอนถึงชั้นประโยคมัธยมศึกษาตอนต้น

ในระหว่างสงครามโลกครั้งที่ 2 (พ.ศ. 2486 ถึง พ.ศ. 2488) กรุงเทพฯ ถูกระเบิดอย่างรุนแรง โรงเรียนเทพศิรินทร์ โรงเรียนสวนกุหลาบ และโรงเรียนไตรมิตรได้อพยพหลบภัยมาเรียนที่โรงเรียนบางพลีราษฎร์บำรุง แต่เมื่อสงครามสงบนักเรียนที่มีภูมิลำเนาอยู่อำเภอบางพลีไม่ยอมอพยพกลับโรงเรียนเดิม กระทรวงศึกษาธิการจึงได้อนุมัติให้เปิดสอนถึงชั้นมัธยมศึกษาปีที่ 6 ตั้งแต่ปีการศึกษา 2498 ต่อมากระทรวงศึกษาธิการยกฐานะให้เป็นโรงเรียนขนาดใหญ่พิเศษเมื่อ พ.ศ. 2537

ปัจจุบัน โรงเรียนบางพลีราษฎร์บำรุง อยู่เขตพื้นที่การศึกษามัธยมศึกษาเขต  6 ตลอดระยะเวลาที่ผ่านมา โรงเรียนบางพลีราษฎร์บำรุง ได้มีการพัฒนามาอย่างต่อเนื่อง นับเป็นโรงเรียนที่เก่าแก่และมีชื่อเสียงของจังหวัดสมุทรปราการ เป็นที่ยอมรับของผู้ปกครองและชุมชนบางพลีตลอดมา

## คณะสี
มี6คณะสีดังนี้
:* ██ชมพู:ปทุมชาติ 
:* ██เขียว:นิลปัทม์ 
:* ██ส้ม:โกมุท 
:* ██ฟ้า:นิลุบล 
:* ██ม่วง:บัวขาบ 
:* ██แดง:สัตบงกช

## เกียรติประวัติ
; พ.ศ. 2553  
*ได้รับการคัดเลือกให้เป็นโรงเรียนในโครงการโรงเรียนมาตรฐานสากล (World - Class Standard School) รุ่นที่ 1 เป็น 1 ใน 369 โรงเรียนทั่วประเทศ
; พ.ศ. 2554  
*เป็น 1 ในโรงเรียนที่มีอัตราการแข่งขันสูงของประเทศ ระดับมัธยมศึกษา ปีการศึกษา 2554

## ศิษย์เก่าที่มีชื่อเสียง
*พลตำรวจเอก ดร.วิระชัย ทรงเมตตา - อดีตรองผู้บัญชาการตำรวจแห่งชาติ 

หมวดหมู่:โรงเรียนมัธยมศึกษาประจำอำเภอในจังหวัดสมุทรปราการ
หมวดหมู่:โรงเรียนที่มีอายุเกิน 100 ปีในประเทศไทย
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาสมุทรปราการ
หมวดหมู่:โรงเรียนที่ก่อตั้งในปี พ.ศ. 2452
หมวดหมู่:โรงเรียนในอำเภอบางพลี
ซีโมเนอ ซีโมนส์

**ซีโมเนอ โยฮันนา มารียา ซีโมนส์** () เป็นนักร้องชาวเนเธอร์แลนด์แนวดนตรีซิมฟอนิกเมทัล (symphonic metal) ชื่อ Epica เธอมีเสียงร้องแบบเมซโซ-โซปราโน (mezzo-soprano) ที่ทรงพลังและโดดเด่น

## ผลงาน

### กับ [[Epica]]
#### อัลบั้ม
* *[[The Phantom Agony]]* (2003)
* *[[Consign to Oblivion]]* (2005)
* *[[The Score - An Epic Journey]]* (2005)
* *[[The Divine Conspiracy]]* (2007)
* *[[Design Your Universe]]* (2009)

#### ซิงเกิล
* "The Phantom Agony" (2003)
* "Feint" (2004)
* "Cry for the Moon" (2004)
* "Solitary Ground" (2005)
* "Quietus (Silent Reverie)" (2005)
* "Never Enough" (2007)
* "Chasing the Dragon" (2008)

#### ดีวีดี
* *[[We Will Take You with Us]]* (2004)

#### อื่น ๆ
* *[[Cry for the Moon (demo)|Cry for the Moon]]* (demo, 2003)
* *[[The Road to Paradiso]]* (book and compilation, 2006)

หมวดหมู่:นักร้องดัตช์
หมวดหมู่:นักร้องเสียงเมซโซ-โซปราโน
หมวดหมู่:บุคคลจากจังหวัดลิมบืร์ค (ประเทศเนเธอร์แลนด์)
ชารอน เด็น อเดล

thumb|ชารอน เด็น อเดล
**ชารอน แจนนี เด็น อเดล** () หรือรู้จักในชื่อ **ชารอน เด็น อเดล** () เกิดเมื่อวันที่ 12 กรกฎาคม ค.ศ. 1974 มีภูมิลำเนาอยู่ที่ Waddinxveen, South Holland เป็นนักร้อง-แต่งเพลง,แฟชั่น ดีไซเนอร์ ชาวเนเธอร์แลนด์ เป็นนักร้องนำวงวิทอินเท็มเทชัน  มีเสียงร้องแบบ Mezzo-soprano.

## ผลงานกับ วิทอินเท็มเทชัน
### อัลบั้ม
* Enter (1997) 
* The Dance (1998) 
* Mother Earth (2001) 
* The Silent Force (2004) 
* The Heart of Everything (2007)
* The Unforgiving (2011)
* Hydra (2014)

### ซิงเกิล
* Restless (1997) 
* Our Farewell (2001) 
* Ice Queen (2001) 
* Mother Earth (2003) 
* Never Ending Story (2003) 
* Running Up That Hill (2003) 
* Stand My Ground (2004) 
* Memories (2005) 
* Angels (2005) 
* Jillian (I'd Give My Heart) (2005) 
* What Have You Done (2007) 
* Frozen (2007) 
* The Howling (2007) 
* All I Need (2007) 
* Forgiven (2008) 

### ดีวีดี
* Mother Earth Tour (2002) 
* The Silent Force Tour (2005) 
* Black Symphony (2008)

หมวดหมู่:นักร้องดัตช์
หมวดหมู่:นักร้องเสียงเมซโซ-โซปราโน
หมวดหมู่:บุคคลจากจังหวัดเซาท์ฮอลแลนด์
ลาซีย์ มอสลีย์

**ลาซีย์ นิโคล มอสลีย์** () เกิดเมื่อวันที่ 4 กันยายน ค.ศ. 1981 ที่อาร์ลิงตัน รัฐเท็กซัส สหรัฐอเมริกา  เป็นนักร้องนำและเล่นกีต้าร์เบสให้วงฟลายลีฟ วงดนตรีแนวคริสเตียนร็อก, อัลเทอร์เนทีฟร็อก, โพสต์-กรันจ์ และฮาร์ดร็อก ตั้งแต่ปี 2000-ปัจจุบัน ในสังกัด J Records,A&M/Octone Records

มอสลีย์ แต่งงานเมื่อวันที่ 6 กันยายน 2008 กับโจชัวร์ สเติร์ม มือกีตาร์ของวง ไครอส

## อ้างอิง

หมวดหมู่:นักร้องอเมริกัน
หมวดหมู่:บุคคลจากอาร์ลิงตัน (รัฐเท็กซัส)‎
มาร์ก ยันเซิน

**มาร์ก ยันเซิน** () เกิดเมื่อวันที่ 15 ธันวาคม ค.ศ. 1978 ในเนเธอร์แลนด์ เป็นนักดนตรีแนวเฮฟวีเมทัล เคยเล่นกีตาร์ให้กับวงอาฟเทอร์ฟอร์เอเวอร์ร่วมกับซันเดอร์ โคมมันส์ และเขียนเพลงในอัลบั้ม *Prison of Desire* เขาออกจากวงอาฟเทอร์ฟอร์เอเวอร์ในปี 2002 และตั้งวงนตรีใหม่แนวซิมฟอนิกเมทัลที่มีชื่อเรียกว่า สะฮาราดัสต์ ต่อมาเปลี่ยนชื่อใหม่เป็นเอพิกา แฟนสาวของเขาในขณะนั้นคือ ซีโมเนอ ซีโมนส์ เข้ามาร่วมวงในปี 2003 ทั้งในวงอาฟเทอร์ฟอร์เอเวอร์และเอพิกา เขาก็ยังร้องเสียงคำราม เสริมเสียงร้องหลักที่ร้องในลักษณะโซปราโน

หมวดหมู่:นักดนตรีชาวดัตช์
หมวดหมู่:บุคคลจากจังหวัดลิมบืร์ค (ประเทศเนเธอร์แลนด์)
ไฟร์ไฟลต์

**ไฟร์ไฟลต์** () คือวงดนตรีแนวคริสเตียน โพสต์-กรันจ์  ก่อตั้งขึ้นที่ Eustis รัฐฟลอริดา ในปี ค.ศ.1999 และเซ็นสัญญากับค่าย Flicker Records พวกเขาได้เล่นใน Shoutfest และทัวร์ที่เหลือกับ Disciple, Family Force 5, Decyfer Down ระหว่างทัวร์พวกเขาก็เขียนอัลบั้มที่สองมีชื่อว่า *Unbreakable* และปล่อยซิงเกิลแรกของอัลบั้มคือเพลง *Unbreakable*

## สมาชิก
;สมาชิกปัจจุบัน
* Dawn Michele – ร้องนำ (1999–ปัจจุบัน)
* Wendy Drennen – กีตาร์เบส, นักร้องสนับสนุน (1999–ปัจจุบัน)
* Glenn Drennen – กีตาร์ (1999–ปัจจุบัน)

;อดีตสมาชิก
* Phee Shorb – กลอง (1999-2011)
* Justin Cox –  กีตาร์ลีด, นักร้องสนับสนุน, คีย์บอร์ด (1999–2013)
* Adam McMillion – กลอง (2011–2015)

## ผลงาน
;อัลบั้ม
* *The Healing of Harms* (2006)
* *Unbreakable* (2008)
* *For Those Who Wait* (2010)
* *Now* (2012)
* *Innova* (2015)

#### '''มิวสิกวิดีโอ'''

= แหล่งข้อมูลอื่น =
*เว็บไซต์อย่างเป็นทางการ

หมวดหมู่:กลุ่มดนตรีร็อกสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2542
สูตรฮิต เมนูฮ็อต

**สูตรฮิต เมนูฮ็อต** (ญี่ปุ่น: 華麗なる食卓) เป็นการ์ตูนญี่ปุ่นวาดโดยคาซึกิ ฟุนัตสึ ตีพิมพ์ในนิตยสารยังก์จัมป์รายสัปดาห์ของสำนักพิมพ์ชูเอชะ

หมวดหมู่:การ์ตูนญี่ปุ่นแนวสุขนาฏกรรม
หมวดหมู่:การทำอาหารในอนิเมะและมังงะ
หมวดหมู่:การ์ตูนญี่ปุ่นแนวเซเน็ง
รายชื่อตอนในเนตรเพลิงชานะ

บทความนี้เป็นรายชื่อตอนของอะนิเมะเรื่อง เนตรเพลิงชานะ ฉายครั้งแรกในญี่ปุ่นระหว่างวันที่ 6 ตุลาคม พ.ศ. 2548 ถึงวันที่ 23 มีนาคม พ.ศ. 2549 โดยมีตอนพิเศษ 4 ตอน และโอวีเอ จำหน่ายเมื่อวันที่ 8 ธันวาคม พ.ศ. 2548

## อะนิเมะ
### เนตรเพลิงชานะ

## มินิสเปเชียลส์
### ชานะ-ตัน

### เฮคาเต-ตัน

### คาร์เมล-ซัง

## โอวีเอ

น
รายชื่อตอน
ดั๊บสเตป

**ดั๊บสเตป** () เป็นดนตรีอิเล็กทรอนิกส์ ที่มีต้นกำเนิดในลอนดอน ช่วงต้นยุค 2000 ในช่วงที่ดนตรียูเคการาจกำลังเฟื่องฟู ดั๊บสเตปมีอารมณ์ที่มืดมน จังหวะอันบางตา และการเน้นเสียงเบส ดั๊บสเตปเริ่มแพร่กระจายในเมืองเล็ก ๆ ในอังกฤษในช่วงปี 2005 ถึงต้นปี 2006 

ดั๊บสเตปเป็นที่รู้จักกว้างขวางหลังจากที่ดีเจ แมรี แอนน์ ฮ็อบส์ แห่งสถานีวิทยุ บีบีซีเรดิโอวัน สนับสนุนแนวเพลงนี้ โดยใช้ชื่อช่วงว่า "Dubstep Warz" ในเดือนมกราคม 2006

## อ้างอิง

หมวดหมู่:ดนตรีในคริสต์ทศวรรษ 2000
หมวดหมู่:ดนตรีในคริสต์ทศวรรษ 2010
หมวดหมู่:แนวดนตรี
หมวดหมู่:ประเภทดนตรีอิเล็กทรอนิกส์แดนซ์
แนวคิดดวงอาทิตย์เป็นศูนย์กลาง

thumb|250px|right|ระบบสุริยะซึ่งมีดวงอาทิตย์เป็นศูนย์กลาง

**แนวคิดดวงอาทิตย์เป็นศูนย์กลาง** เป็นทฤษฎีที่ว่าดวงอาทิตย์เป็นศูนย์กลางของระบบสุริยะ ภาษาอังกฤษเรียกว่า **Heliocentrism** มีที่มาจากรากศัพท์ภาษากรีกโบราณว่า ἥλιος (hḗlios) = ดวงอาทิตย์ และ κέντρον (kéntron) = ศูนย์กลาง แนวคิดนี้เป็นแนวคิดตรงกันข้ามกับแนวคิดโลกเป็นศูนย์กลาง เริ่มขึ้นตั้งแต่ 300 ปีก่อนคริสตกาล นักคิดคนแรกคือชาวกรีกชื่ออาริสตาร์โคสแห่งซาโมส ได้ริเริ่มแนวคิดที่ว่า โลกและดวงดาวต่าง ๆ เดินทางไปรอบ ๆ ดวงอาทิตย์ที่อยู่นิ่ง แต่เวลาล่วงเลยไปจนกระทั่งถึงคริสต์ศตวรรษที่ 16 นักดาราศาสตร์และนักคณิตศาสตร์ชาวโปแลนด์ชื่อ นิโคเลาส์ โคเปอร์นิคัส จึงได้นำเสนอแบบจำลองทางคณิตศาสตร์ที่แสดงว่า ดวงอาทิตย์เป็นศูนย์กลางของจักรวาล โดยมีหลักฐานการสังเกตการณ์ทางดาราศาสตร์ของกาลิเลโอ กาลิเลอีช่วยสนับสนุน

## ดูเพิ่ม
* แนวคิดโลกเป็นศูนย์กลาง

## อ้างอิง

* Ajram, K. (1992). Miracle of Islamic Science, Appendix B. Knowledge House Publishers. ISBN 0-911119-43-4.

หมวดหมู่:ประวัติศาสตร์ดาราศาสตร์
แนวคิดโลกเป็นศูนย์กลาง

[thumb|right|300px|'''Figure of the heavenly bodies''' — ภาพแบบจำลองโลกเป็นศูนย์กลางจักรวาลของ[ปโตเลมีโดย Bartolomeu Velho ใน ค.ศ. 1568 (Bibliotèque National, Paris)]]
ในทางดาราศาสตร์ **แนวคิดโลกเป็นศูนย์กลาง** () คือแนวคิดเก่าแก่ที่ว่าเอกภพทั้งมวลโคจรไปรอบโลกของเราที่อยู่ตรงจุดศูนย์กลางของจักรวาล เป็นแนวคิดที่มีกำเนิดมาแต่ยุคสมัยของกรีกโบราณ โดยมีนักปราชญ์ในยุคนั้นทั้งปโตเลมีและอริสโตเติลให้การสนับสนุน นักปรัชญากรีกโบราณล้วนแต่เชื่อว่า ดวงอาทิตย์ ดวงจันทร์ ตลอดจนดวงดาวต่าง ๆ ล้วนแต่เคลื่อนที่เป็นวงกลมไปรอบ ๆ โลก มีแนวคิดคล้าย ๆ กันนี้ปรากฏในประเทศจีนเช่นกัน ความคิดและความเชื่อในแนวนี้ได้โยงไปถึงความเชื่อเรื่องเทพเจ้าซึ่งมีมาอย่างนานและความคิดแนวนี้ได้คร่าชีวิตนักวิทยาศาสตร์และนักปรัชญาไปอย่างมากมาย

## ดูเพิ่ม
* แนวคิดดวงอาทิตย์เป็นศูนย์กลาง

## อ้างอิง

หมวดหมู่:แบบจำลองทางวิทยาศาสตร์
หมวดหมู่:ระบบพิกัดทรงกลมท้องฟ้า
หมวดหมู่:แบบจำลอง
หมวดหมู่:ประวัติศาสตร์ดาราศาสตร์
ลิงมาร์โมเส็ท

****ลิงมาร์โมเส็ท''' () เป็นลิงในกลุ่มลิงโลกใหม่  มีถิ่นอาศัยอยู่ในทวีปอเมริกาใต้ มีหางยาว หากินกลางวัน กินผลไม้ เป็นสัตว์เลี้ยงลูกด้วยนม เป็นสัตว์ในวงศ์ Callithricidae และเป็นลิงขนาดเล็กที่สุดในโลก มาโมเสทเป็นลิงที่น้ำหนักประมาณ 500-700 กรัม

## อ้างอิง

หมวดหมู่:ลิงโลกใหม่
เรสเซิลเมเนีย

**เรสเซิลเมเนีย** () คือรายการถ่ายทอดสดการแสดงมวยปล้ำอาชีพ ของ WWE ซึ่งจะเกิดขึ้นเป็นประจำทุกปี ในช่วงปลายเดือนมีนาคม หรือต้นเดือนเมษายน โดยเรสเซิลเมเนียถูกเลือกให้เป็นรายการถ่ายทอดสดของ WWE ที่ประสบความสำเร็จมากที่สุด และเกิดขึ้นยาวนานมากที่สุดในการแสดงมวยปล้ำอาชีพของโลก การแสดงเกิดขึ้นครั้งแรกในปี ค.ศ. 1985 ปัจจุบันถูกจัดขึ้นมาแล้วทั้งสิ้น 33 ครั้ง

## ประวัติ

เรสเซิลเมเนีย ถูกคิดและสร้างขึ้นโดยเจ้าของ WWE วินซ์ แม็กแมน (Vince McMahon) เรสเซิลเมเนียกลายเป็นการแสดงที่มีชื่อเสียงมากที่สุดในกีฬาบันเทิง เรสเซิลเมเนียประสบความสำเร็จและแพร่หลาย ส่งผลให้ WWE กลายเป็นสมาคมมวยปล้ำที่ประสบความสำเร็จมากที่สุดในอเมริกาเหนือ เรสเซิลเมเนียก่อให้เกิดนักมวยปล้ำที่มีชื่อเสียงมากมาย และมีผู้คนหรือบุคคลต่างๆที่มีชื่อเสียง เข้ามาเป็นแขกรับเชิญพิเศษ เล่นดนตรีสด และมีส่วนร่วมในการเฉลิมฉลอง ในเรสเซิลเมเนียแต่ละครั้งแต่ละปี ตัวอย่างเช่น Muhammad Ali, Mr. T, Alice Cooper, Lawrence Taylor, Pamela Anderson, Ray Charles, Michelle Williams, John Legend, Mike Tyson, P.O.D, Donald Trump, Floyd Mayweather, Jr., Snoop Dogg, Raven Symone, Kim Kadashian, Kid Rock, Mickey Rourke, Jenny McCarthy, Nicole Pollizzi, Maria Menounos, Sean Combs, Machine Gun Kelly, Flo Rida, Living Colour, Flo Rida, Mark Crozer และ Rev Theory เป็นต้น เรสเซิลเมเนีย ยังคงก้าวไปข้างหน้าและแพร่หลายไปทั่วโลก ซึ่งถือเป็นธุรกิจการค้าที่ประสบความสำเร็จอย่างสูงของ WWE ไม่ว่าจะเรื่องสินค้า สื่อ และการแสดง ทุกครั้งที่เรสเซิลเมเนียจัดขึ้นบัตรจะขายหมดก่อนการแสดงจะเริ่มขึ้นทุกครั้ง

## วันที่, สถานที่จัด และคู่เอก

## อ้างอิง

## แหล่งข้อมูลอื่น

*เว็บไซต์อย่างเป็นทางการของ WWE
*WTF! - Wrestling Tabloid Foundation สื่อมวยปล้ำคุณภาพของประเทศไทย
*Official WrestleMania website
*WrestleMania history 
*WrestleMania: Happy 25th!  – slideshow by *[[Life (magazine)|Life]]*

หมวดหมู่:เรสเซิลเมเนีย
หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2528
หมวดหมู่:รายการเพย์-เพอร์-วิวของดับเบิลยูดับเบิลยูอี
คณะผู้แทนทางทูตของประเทศบาห์เรน

thumb|right|400px|ประเทศที่มีคณะผู้แทนทางการทูตบาห์เรน
สถานทูตและสถานกงสุลบาห์เรนในต่างแดน

## [[ยุโรป]]
* 
** ปารีส (สถานเอกอัครราชทูต)
* 
** เบอร์ลิน (สถานเอกอัครราชทูต)
* 
** มอสโก (สถานเอกอัครราชทูต)
* 
** ลอนดอน (สถานเอกอัครราชทูต)

## อเมริกาเหนือ
* 
** วอชิงตัน ดี.ซี. (สถานเอกอัครราชทูต)
** นครนิวยอร์ก (สถานกงสุลใหญ่)

## แอฟริกา
* 
** แอลเจียร์ (สถานเอกอัครราชทูต)
* 
** ไคโร (สถานเอกอัครราชทูต)
* 
** ราบัต (สถานเอกอัครราชทูต)
* 
** ตูนิส (สถานเอกอัครราชทูต)

## เอเชีย
* 
** ปักกิ่ง (สถานเอกอัครราชทูต)
* 
** นิวเดลี (สถานเอกอัครราชทูต)
** มุมไบ (สถานกงสุลใหญ่)
* 
** เตหะราน (สถานเอกอัครราชทูต)
* 
** แบกแดด (สถานเอกอัครราชทูต)
* 
** โตเกียว (สถานเอกอัครราชทูต)
* 
** อัมมาน (สถานเอกอัครราชทูต)
* 
** คูเวตซิตี (สถานเอกอัครราชทูต)
* 
** มัสกัต (สถานเอกอัครราชทูต)
* 
** อิสลามาบาด (สถานเอกอัครราชทูต)
** การาจี (สถานกงสุลใหญ่)
* 
** โดฮา (สถานเอกอัครราชทูต)
* 
** ริยาด (สถานเอกอัครราชทูต)
** เจดดาห์ (สถานกงสุลใหญ่)
* 
** ดามัสกัต (สถานเอกอัครราชทูต)
* 
** กรุงเทพ (สถานเอกอัครราชทูต)
* 
** อาบูดาบี (สถานเอกอัครราชทูต)
* 
** ซานา (สถานเอกอัครราชทูต)

## อื่นๆ
** บรัสเซลส์ (คณะผู้แทน ณ สหภาพยุโรป)
** เจนีวา (คณะผู้แทนถาวร ณ สหประชาชาติ และองค์กรต่าง ๆ)
** นครนิวยอร์ก (คณะผู้แทนถาวร ณ สหประชาชาติ)
** ไคโร (คณะผู้แทนถาวร ณ สมาคมประชาชาติอาหรับ)

## อ้างอิง
* กระทรวงการต่างประเทศบาห์เรน 

หมวดหมู่:ประเทศบาห์เรน
ไพลยาดีส

thumb|250px|ภาพวาดหญิงสาวเจ็ดพี่น้องไพลยาดีส

**ไพลยาดีส** (; ) เป็นชื่อเรียกหญิงสาวเจ็ดคนที่เป็นบริวารของเทพีอาร์เทมีสในตำนานเทพเจ้ากรีก พวกนางเป็นบุตรีทั้งเจ็ดของเทพไททันแอตลัสกับนางอัปสรทะเลไพลยานี จึงเป็นพี่น้องกันกับกลุ่มไฮยาดีส ไฮแอส และคาลิปโซ เมื่อรวมกลุ่มกับพวกไฮยาดีสมักเรียกรวมว่า Atlantides, Dodonides, หรือ Nysiades และยังได้เป็นอาจารย์พี่เลี้ยงผู้ดูแลแบคคัสด้วย

ชื่อของหญิงสาวพี่น้องทั้งเจ็ด เรียงตามลำดับอาวุโสเป็นดังนี้ มายา (มีบุตรกับเทพซูสชื่อ เฮอร์มีส) อิเลกตรา ไทยิตตา อัลไซโอนี เซลีโน (มีบุตรกับโพไซดอนชื่อ ไลคัส และ ยูรีไฟลัส) แอสไตโรพี และไมโรพี น้องสุดท้อง ซึ่งถูกพรานโอไรออนติดตามเกี้ยวพา

## แหล่งข้อมูลอื่น

หมวดหมู่:ประมวลเรื่องปรัมปรากรีก
เรดิโอฟิลิปปินส์เน็ตเวิร์ก

**เรดิโอฟิลิปปินส์เน็ตเวิร์ก** (Radio Philippines Network) หรือ **อาร์พีทีวี** (RPTV) ในปัจจุบัน เป็นเครือข่ายโทรทัศน์ในประเทศฟิลิปปินส์ ดำเนินการภายใต้รัฐบาลฟิลิปปินส์ และ ไนน์มีเดียคอร์ปอเรชั่น รายการที่ออกอากาศเน้นรายการกีฬาเป็นหลัก แต่มีรายการประเภทอื่นออกอากาศด้วย สำหรับสถานีฯมีรายการข่าว "นิวส์วอทซ์" เป็นตัวชูโรงจนถึงปี ค.ศ. 2012

อาร์พีเอ็นก่อตั้งขื้นในปี ค.ศ. 1960 และเรี่มออกอากาศทางโทรทัศน์เป็นครั้งแรกในปี ค.ศ. 1969 ผ่านทางช่องที่ 9 ในเมืองเมโทรมะนิลา และช่องที่ 12 ในเมืองบาเกียว โดยเป็นสถานีโทรทัศน์แห่งแรกในประเทศฟิลิปปินส์ที่ออกอากาศในระบบภาพสีทั้งหมด,  หลังจากการประกาศกฎอัยการศึกในปี ค.ศ. 1972 ในสมัยของประธานาธิบดีเฟอร์ดินานด์ มาร์กอส อาร์พีเอ็นเป็นเครือข่ายโทรทัศน์แห่งเดียวในขณะนั้นที่ไม่ปิดกั้นการออกอากาศทั้งหมด, อาร์พีเอ็นยังเป็นหนึ่งในเครือข่ายโทรทัศน์ในประเทศฟิลิปปินส์ที่ถ่ายทอดสดการแข่งขันกีฬาโอลิมปิกอีกด้วย

## โลโก้
โลโก้ของสถานี เดิมเป็น สี่เหลี่ยมจตุรัสสีแดง มีตัวอักษร RPN สีขาว ซึ่งใช้มานาน ในปี ค.ศ. 2008 สถานีมีความคิดจะทำตราสัญลักษณ์ "ซีเอส 9" เพื่อจะให้คู่กับโลโก้เดิม (เนื่องจากเปลี่ยนเป็นโซล่าร์ทีวี สัญลักษณ์ดังกล่าวจึงใช้จนถึงปี ค.ศ. 2009)

## แหล่งข้อมูลอื่น
* 
* 
หมวดหมู่:สถานีโทรทัศน์ในประเทศฟิลิปปินส์
เฮเลน เรดดี

**เฮเลน เรดดี** () เกิดเมื่อวันที่ 25 ตุลาคม ค.ศ. 1941 เป็นนักร้อง นักแต่งเพลง ชาวออสเตรเลีย/อเมริกัน เธอได้รับรางวัลแกรมมี่จากการแสดงละครเวทีในบรอดเวย์ เธอมีผลงานการแสดงภาพยนตร์ และได้เครดิตในการเขียนเพลง และผลงานที่เป็นที่รู้จักคือผลงานเพลงที่ชื่อ "I Am Woman" ในช่วงทศวรรษ 1970

เรดดี เป็นหนึ่งในนักร้องหญิงที่ประสบความสำเร็จที่สุดในช่วงยุค 1970 เธอมีผลงานที่มียอดขายในระดับแผ่นเสียงทองคำ รวมถึงซิงเกิลอันดับ 1 ถึง 9 ซิงเกิล และมี 15 ซิงเกิลที่ติดใน 40 อันดับแรกของชาร์ทซิงเกิลในบิลบอร์ดฮ็อต 100 ชาร์ท เธอมียอดขายอัลบั้มมากกว่า 25 ล้านชุด และ 10 ล้านชุดซิงเกิล ทั่วโลก เธอเป็นนักร้องชาวออสเตรเลียคนแรกที่มีซิงเกเลติดอันดับ 1 ในสหรัฐอเมริกา อีกทั้งได้รับรางวัลแกรมมี่ และเธอมีรายการวาไรตี้โชว์ของเธอเองทางโทรทัศน์อเมริกา

งานเพลงของเธอที่มีชื่อว่า "I Am Woman" กลายมาเป็นเพลงสำคัญของกลุ่มเคลื่อนไหวสตรีนิยม (feminist) 

เธอเกิดในออสเตรเลีย แต่ต่อมาได้โอนสัญชาติมาเป็นพลเมืองอเมริกันในปี 1974 เธอเลิกราจากการแสดงคอนเสิร์ตและบันทึกเสียงในปี 2002 และย้ายมาอยู่ที่ซิดนีย์ ออสเตรเลีย

เธอติดอยู่ใน ฮอลออฟเฟม จัดโดย Australian Recording Industry Association (ARIA) ในปี 2006

## อ้างอิง

หมวดหมู่:นักร้องอเมริกัน
หมวดหมู่:นักร้องออสเตรเลีย
หมวดหมู่:บุคคลจากซิดนีย์
หมวดหมู่:บุคคลจากเมลเบิร์น
หมวดหมู่:ชาวออสเตรเลียเชื้อสายอังกฤษ
หมวดหมู่:ชาวออสเตรเลียเชื้อสายสกอตแลนด์
หมวดหมู่:ชาวยิวออสเตรเลีย
หมวดหมู่:บุคคลที่เปลี่ยนไปนับถือศาสนายูดาย
นีกอลา หลุยส์ เดอ ลากาย

อับเบ **นีกอลา-หลุยส์ เดอ ลากาย** (, ; 15 มีนาคม ค.ศ. 171321 มีนาคม ค.ศ. 1762) เป็นนักดาราศาสตร์และนักภูมิมาตรศาสตร์ชาวฝรั่งเศส และผู้ตั้งชื่อกลุ่มดาว 14 กลุ่มจากกลุ่มดาว 88 กลุ่ม เขาศึกษาท้องฟ้าที่แหลมกู๊ดโฮปในพื้นที่ที่ปัจจุบันคือประเทศแอฟริกาใต้เมื่อ ค.ศ. 1750 ถึง 1754 ลากายสังเกตดาวกว่า 10,000 ดวงผ่านกล้องโทรทรรศน์หักเหแสง

## ชีวประวัติ
เขาเกิดที่รูมีญีในจังหวัดอาร์แดนในฝรั่งเศสตะวันออก เขาเข้าเรียนที่ม็องต์-ซูร์-แซน (ปัจจุบันคือม็องต์-ลา-ฌอลี) หลังจากนั้น เขาได้ศึกษาวิชาการพูดและปรัชญาที่ Collège de Lisieux และเทววิทยาที่ Collège de Navarre เขาตกอยู่ในสภาพยากไร้ใน ค.ศ. 1731 หลังบิดาที่เคยดำรงตำแหน่งในครัวเรือนของดัชเชสแห่งว็องโดมเสียชีวิต อย่างไรก็ตาม เขาได้รับการสนับสนุนด้านการศึกษาจากดยุกแห่งบูร์บง อดีตผู้อุปถัมภ์ของบิดา

## อนุสรณ์
* แอ่งลากายบนดวงจันทร์
* ดาวเคราะห์น้อย 9135 ลากาย

## อ้างอิง

## ข้อมูล
*Jean-Baptiste Joseph Delambre, Histoire de l'astronomie au Dix-Huitième siècle, Paris, Bachelier, 1827.
*David S. Evans: *Lacaille: astronomer, traveller; with a new translation of his journal*. Tucson: Pachart, 1992  
*I.S. Glass: *Nicolas-Louis de La Caille, Astronomer and Geodesist*. Oxford: Oxford University Press, 2013 
*N.L. de La Caille: *Travels at the Cape, 1751–53: an annotated translation of Journal historique du voyage fait au Cap de Bonne-Espérance ...*; transl. and ed. by R. Raven-Hart.  Cape Town: A.A. Balkema for the Friends of the South African Library, 1976  
*Journal historique du voyage fait au Cap de Bonne-Espérance par feu M. l'abbé de La Caille..., Paris, Guillyn, 1763. This work was edited by Abbé Carlier, who attached a discourse on La Caille's life.
*
*Virtual exhibition on Paris Observatory digital library

หมวดหมู่:นักดาราศาสตร์ชาวฝรั่งเศส
ไรอัน เช็กเลอร์

**ไรอัน อัลเลน เช็กเลอร์**  () เกิดเมื่อวันที่ 30 ธันวาคม ค.ศ. 1989 เป็นนักสเกตบอร์ดอาชีพชาวอเมริกัน และยังเป็นดาราในรายการเรียลลิตี้โชว์ที่ชื่อ Life of Ryan ทางช่องเอ็มทีวี 

## ประวัติ
### ชีวิตช่วงแรก
เช็กเลอร์ เกิดในซานเครเมนเต รัฐแคลิฟอร์เนีย อายุได้ 18 เดือน เช็กเลอร์เจอสเกตบอร์ดอันเก่าของพ่อเขา เขาเรียนรู้ด้วยตัวเองในการเล่นโดยการดันมันไปเรื่อย ๆ โดยใช้เข่า และในบางครั้งก็ยืนบนสเกตบอร์ด พออายุได้ 6 ปี เขาใช้เวลาสัปดาห์ละ 22 ชั่วโมงเพื่อฝึกฝนสเก็ตบอร์ดที่หลังสนามบ้าน เขาพัฒนาทริคการเล่น โดยเรียกมันว่า "Sheck-lair"

### อาชีพ
เช็กเลอร์ ก้าวสู่การเล่นสเกตบอร์ดอย่างเป็นตัวเป็นตน เมื่อช่วงฤดูร้อนปี 1995 เพื่อพ่อเขาสร้างท่อใหม่สำหรับเล่น และสร้างเป็นลานสเกตย่อม ๆ หลัง หลายปีต่อมาเขาเข้าร่วม CASL (California Amateur Skateboarding League) และชนะเลิศการแข่งขันหลายรายการ

โทนี ฮอว์ก ยังร่วมสอนให้กับเช็กเลอร์ด้วย เช็กเลอร์  ชนะการแข่งขัน CASL ในระหว่าง 1997-2001 เช็กเลอร์ ที่การเล่นของเขาเตะตาสปอนเซอร์แว่นตาอย่าง Arnette 

เขาก้าวสู่นักสเกตบอร์ดมืออาชีพในปี 2003 หลังจากชนะ เอ็กซ์เกมส์, กราวิตีเกมส์, แวนส์ทริปเปิลคราวน์ และสแลมซิตีแจม ในปี 2004 เขามีชื่ออยู่ใน World Cup of Skateboarding’s National Street Champion ต่อมาปี 2005 เขามีชื่อใน World Cup of Skateboarding’s National Street Champion และ the AST Dew Tour Athlete of the Year ในปี 2006 เขาชนะการแข่งขัน Global Assault ในออสเตรเลีย และเสร็จสิ้นใน Tampa Pro เป็นครั้งที่ 5 ในฟลอริดา

เช็กเลอร์มีบทบาทในภาพยนตร์เรื่อง  *Grind*, *Dishdogz*, และ *MVP 2: Most Vertical Primate* และยังเป็นดาราในรายการเรียลลิตี้โชว์ของตัวเองทางช่องเอ็มทีวีที่ชื่อ "Life of Ryan"

## ผู้สนับสนุน ผมหล่อ
ไรอัน เช็กเลอร์ ใช้สเกตบอร์ดยี่ห้อ แพลนบี เขาได้รับการสนับสนุนจาก Etnies Shoes, Spitfire Wheels, FKD Bearings, Nixon Watches, Oakley Eyewear, Red Bull, Volcom Stone Clothing, Panasonic, CCS และ Ethika

## อ้างอิง

## แหล่งข้อมูลอื่น
* เว็บไซต์อย่างเป็นทางการ

หมวดหมู่:นักสเกตบอร์ดชาวอเมริกัน

หมวดหมู่:นักกีฬาชาวอเมริกัน
หมวดหมู่:นักกีฬาเอกซ์เกม
คณะผู้แทนทางทูตของประเทศมองโกเลีย

thumb|right|400px|ประเทศที่มีคณะผู้แทนทางการทูตมองโกเลีย
สถานทูตและสถานกงสุลมองโกเลียในต่างแดน

## [[ยุโรป]]
[thumb|right|สถานทูตมองโกเลียในกรุง[มอสโก]]
[thumb|right|สถานทูตมองโกเลียในกรุง[ปราก]]
* 
** เวียนนา (สถานเอกอัครราชทูต)
* 
** มินสค์ (สถานกงสุล)
* 
** บรัสเซลส์ (สถานเอกอัครราชทูต)
* 
** โซเฟีย (สถานเอกอัครราชทูต)
* 
** ปราก (สถานเอกอัครราชทูต)
* 
** ปารีส (สถานเอกอัครราชทูต)
* 
** เบอร์ลิน (สถานเอกอัครราชทูต)
* 
** บูดาเปสต์ (สถานเอกอัครราชทูต)
* 
** วอร์ซอว์ (สถานเอกอัครราชทูต)
* 
** มอสโก (สถานเอกอัครราชทูต)
** เออร์คุตสก์ (สถานกงสุลใหญ่)
** อูลานอูเด (สถานกงสุลใหญ่)
** Kyzyl (สถานกงสุล)
* 
** เคียฟ (สถานกงสุล)
* 
** ลอนดอน (สถานเอกอัครราชทูต)

## อเมริกาเหนือ
* 
** ออตตาวา (สถานเอกอัครราชทูต)
* 
** ฮาวานา (สถานเอกอัครราชทูต)
* 
** วอชิงตัน ดี.ซี. (สถานเอกอัครราชทูต)

## แอฟริกา
* 
** ไคโร (สถานเอกอัครราชทูต)

## เอเชีย
* 
** ซิดนีย์ (สถานกงสุลใหญ่)
* 
** ปักกิ่ง (สถานเอกอัครราชทูต)
** ฮูฮอต (สถานกงสุลใหญ่)
** เอเรนฮอต (สถานกงสุลใหญ่)
* 
** นิวเดลี (สถานเอกอัครราชทูต)
* 
** โตเกียว (สถานเอกอัครราชทูต)
* 
** อัลมาเตอ (สถานเอกอัครราชทูต)
* 
** โซล (สถานเอกอัครราชทูต)
* 
** เวียงจันทน์ (สถานเอกอัครราชทูต)
* 
** สิงคโปร์ (สถานกงสุล)
* 
** ไทเป (สำนักงานการค้าและเศรษฐกิจ)
* 
** กรุงเทพ (สถานเอกอัครราชทูต)
* 
** อังการา (สถานเอกอัครราชทูต)
* 
** ฮานอย (สถานเอกอัครราชทูต)

## อื่นๆ
** บรัสเซลส์ (คณะผู้แทน ณ สหภาพยุโรป)
** เจนีวา (คณะผู้แทนถาวร ณ สหประชาชาติ และองค์กรต่างๆ)
** นครนิวยอร์ก (คณะผู้แทนถาวร ณ สหประชาชาติ)

## อ้างอิง
* สถานเอกอัครทูตมองโกเลียประจำกรุงวอชิงตัน 

หมวดหมู่:ประเทศมองโกเลีย
ดาราศาสตร์เชิงสังเกตการณ์

**ดาราศาสตร์เชิงสังเกตการณ์** () เป็นสาขาวิชาหนึ่งในการศึกษาวิทยาการด้านดาราศาสตร์ โดยมีเนื้องานหลักเกี่ยวข้องกับการเก็บรวบรวมข้อมูล เป็นการศึกษาที่ตรงข้ามกับฟิสิกส์ดาราศาสตร์เชิงทฤษฎีซึ่งมุ่งเน้นที่การค้นหาแบบจำลองทางฟิสิกส์ในการอธิบายและคาดการณ์ปรากฏการณ์ต่าง ๆ ในทางดาราศาสตร์ การศึกษาดาราศาสตร์เชิงสังเกตการณ์จะเฝ้าดูวัตถุท้องฟ้าต่าง ๆ โดยอาศัยกล้องโทรทรรศน์หรือเครื่องมือตรวจวัดในทางดาราศาสตร์อื่นๆ

หากพิจารณาในแง่วิทยาศาสตร์ การศึกษาหรือทำการทดลองกับวัตถุที่อยู่ห่างไกลออกไปในเอกภพมาก ๆ อาจเป็นสิ่งที่เป็นไปไม่ได้ อย่างไรก็ดียังมีปรากฏการณ์ท้องฟ้าต่าง ๆ มากมายที่นักดาราศาสตร์สามารถนำมาใช้ในการพิจารณาเปรียบเทียบและวิเคราะห์ได้ ข้อมูลจากการเฝ้าสังเกตการณ์ปรากฏการณ์เหล่านั้นสามารถนำมาพล็อตเป็นกราฟ และสร้างแนวโน้มของข้อมูลที่คาดการณ์ได้ ตัวอย่างของปรากฏการณ์พิเศษที่ใช้ในการศึกษาได้แก่ ดาวแปรแสง ซึ่งสามารถใช้เป็นตัวแทนในการศึกษาดาวฤกษ์ที่อยู่ไกล ๆ 

## เครื่องมือสังเกตการณ์
กาลิเลโอ กาลิเลอี เป็นผู้แรกที่ใช้กล้องโทรทรรศน์ในการส่องดูท้องฟ้าและบันทึกสิ่งที่เขามองเห็น นับแต่ยุคสมัยนั้น ดาราศาสตร์เชิงสังเกตการณ์ก็พัฒนาก้าวหน้าขึ้นเรื่อย ๆ ตามที่เทคโนโลยีด้านกล้องโทรทรรศน์พัฒนาขึ้น

การแบ่งประเภทของดาราศาสตร์เชิงสังเกตการณ์แบบดั้งเดิม นิยมแบ่งตามย่านของคลื่นสเปกตรัมแม่เหล็กไฟฟ้าที่ใช้ในการสังเกตการณ์ ดังนี้

* ดาราศาสตร์เชิงแสง
* ดาราศาสตร์อินฟราเรด
* ดาราศาสตร์วิทยุ
* ดาราศาสตร์พลังงานสูง ได้แก่ ดาราศาสตร์รังสีอัลตราไวโอเลต ดาราศาสตร์รังสีเอ็กซ์ และ ดาราศาสตร์รังสีแกมมา

## ดูเพิ่ม
* กล้องโทรทรรศน์
* กล้องโทรทรรศน์อวกาศฮับเบิล
* หอดูดาว

หมวดหมู่:ดาราศาสตร์
หมวดหมู่:แนวทางศึกษาดาราศาสตร์
หมวดหมู่:ดาราศาสตร์เชิงสังเกตการณ์
ดาราศาสตร์วิทยุ

[thumb|250px|[กล้องโทรทรรศน์วิทยุจำนวนมากเรียงรายในลานกว้าง ที่รัฐนิวเม็กซิโก สหรัฐอเมริกา]]

**ดาราศาสตร์วิทยุ** () เป็นสาขาหนึ่งของดาราศาสตร์เชิงสังเกตการณ์ที่เฝ้าศึกษาวัตถุท้องฟ้าในช่วงความถี่ของคลื่นวิทยุ การตรวจจับคลื่นวิทยุจากวัตถุท้องฟ้าครั้งแรกเกิดขึ้นในปี 1933 เมื่อ คาร์ล แจนสกี (Karl Jansky) จากห้องปฏิบัติการเบลล์ (Bell Telephone Laboratories) รายงานว่ามีรังสีมาจากทางช้างเผือก จากการสังเกตการณ์ในเวลาต่อมาพบแหล่งกำเนิดคลื่นวิทยุที่แตกต่างกันหลายแหล่ง การตรวจจับพบคลื่นวิทยุจากวัตถุทางดาราศาสตร์ (ในทางช้างเผือก) เป็นครั้งแรกเกิดขึ้นในช่วงคริสต์ทศวรรษ 1930 ต่อมาหลังสงครามโลกครั้งที่สองจึงมีความคืบหน้าในการแยกแยะแหล่งกำเนิดคลื่นวิทยุในอวกาศที่แตกต่างกัน คือจากดาวฤกษ์ ดาราจักร และวัตถุท้องฟ้าประเภทใหม่ๆ ที่ค้นพบเพิ่มขึ้นเรื่อยๆ เช่น ดาราจักรวิทยุ พัลซาร์ และเมเซอร์ การค้นพบการแผ่รังสีไมโครเวฟพื้นหลังของจักรวาลนับเป็นการค้นพบที่สำคัญที่สุด ซึ่งถือเป็นหลักฐานของทฤษฎีบิกแบง เกิดขึ้นโดยผ่านวิชาดาราศาสตร์วิทยุ

การสังเกตการณ์ดาราศาสตร์วิทยุสามารถทำได้โดยกล้องโทรทรรศน์วิทยุเดี่ยวๆ หรือใช้การเชื่อมต่อกล้องโทรทรรศน์หลายตัวและทำงานร่วมกันก็ได้ วิธีหลังจะทำให้สามารถจับภาพของแหล่งกำเนิดคลื่นวิทยุได้โดยไม่ต้องกำหนดมุมสังเกตการณ์เสียก่อน

## ประวัติ
[thumb|[คาร์ล แจนสกี และเสาอากาศที่กำลังหมุนหาทิศทางของเขา (ต้นทศวรรษปี 1930) ในเมืองโฮล์มเดล รัฐนิวเจอร์ซี (Holmdel, New Jersey) กล้องโทรทรรศน์วิทยุตัวแรกของโลก ซึ่งใช้ค้นพบการแผ่คลื่นวิทยุจากทางช้างเผือก]]

ก่อนที่แจนสกีจะสำรวจทางช้างเผือกในช่วงทศวรรษที่ 1930 นักฟิสิกส์คาดเดาว่าคลื่นวิทยุสามารถสังเกตได้จากแหล่งกำเนิดทางดาราศาสตร์ ในช่วงคริสต์ทศวรรษ 1860 สมการของเจมส์ เคลิร์ก แมกซ์เวลล์แสดงให้เห็นว่ารังสีแม่เหล็กไฟฟ้ามีความเกี่ยวข้องกับไฟฟ้าและแม่เหล็ก และสามารถมีอยู่ได้ที่ความยาวคลื่นใดๆ ก็ได้ มีความพยายามหลายครั้งในการตรวจจับการแผ่คลื่นวิทยุจากดวงอาทิตย์ รวมถึงการทดลองของนักฟิสิกส์ดาราศาสตร์ชาวเยอรมัน โยฮันเนส วิลซิง (Johannes Wilsing) และจูเลียส ไชเนอร์ (Julius Scheiner) ในปี ค.ศ. 1896 และอุปกรณ์ตรวจวัดการแผ่รังสีคลื่นเซนติเมตรที่จัดตั้งโดยโอลิเวอร์ ลอดจ์ (Oliver Lodge) ระหว่างปี 1897 ถึงปี 1900 ความพยายามเหล่านี้ไม่สามารถตรวจจับการแผ่รังสีใดๆ ได้เนื่องจากข้อจำกัดทางเทคนิคของเครื่องมือ การค้นพบชั้นไอโอโนสเฟียร์ที่สะท้อนคลื่นวิทยุในปี 1902 ทำให้นักฟิสิกส์สรุปได้ว่า ชั้นนี้จะสะท้อนการส่งสัญญาณวิทยุทางดาราศาสตร์กลับไปสู่อวกาศ ทำให้ไม่สามารถตรวจจับได้ 

## เทคนิค
นักดาราศาสตร์วิทยุจะใช้เทคนิคต่าง ๆ เพื่อสังเกตวัตถุในช่วงสเปกตรัมคลื่นวิทยุ เครื่องมืออาจถูกชี้ไปที่แหล่งกำเนิดคลื่นวิทยุที่มีพลังงานเพื่อวิเคราะห์การแผ่รังสีของมัน

## แหล่งกำเนิดคลื่นวิทยุในจักรวาล

## ดูเพิ่ม
* Atacama Large Millimeter Array

## แหล่งข้อมูลอื่น
* ประวัติการศึกษาดาราศาสตร์วิทยุ
* การพัฒนากล้องโทรทรรศน์วิทยุ  ข้อมูลจากศูนย์การบินอวกาศก็อดเดิร์ด

หมวดหมู่:ดาราศาสตร์
หมวดหมู่:แนวทางศึกษาดาราศาสตร์
หมวดหมู่:ดาราศาสตร์วิทยุ
หมวดหมู่:การสร้างภาพทางดาราศาสตร์
ดาราศาสตร์เชิงแสง

**ดาราศาสตร์เชิงแสง** () มี 2 ความหมาย

* ตามความเข้าใจทั่วไป **ดาราศาสตร์เชิงแสง** หมายถึงการเฝ้าสังเกตการณ์อย่างกว้างขวางผ่านกล้องโทรทรรศน์ที่สามารถมองเห็นได้ในช่วงคลื่นที่ตามองเห็น นักดาราศาสตร์อาจเรียกการสังเกตการณ์แบบนี้ว่า ดาราศาสตร์คลื่นแสงที่ตามองเห็น (visible-light astronomy) โดยนับรวมถึงการถ่ายภาพแบบต่างๆ การใช้เครื่องวัดแสง สเปกโทรสโกปี และ polarimetry

* สำหรับนักวิทยาศาสตร์ **ดาราศาสตร์เชิงแสง** หมายถึงการเฝ้าสังเกตการณ์ทางดาราศาสตร์ในช่วงคลื่นอินฟราเรด คลื่นที่ตามองเห็น และคลื่นอัลตราไวโอเลต โดยเครื่องมือที่ใช้ในการสังเกตการณ์กลุ่มนี้ได้แก่อุปกรณ์เชิงแสงต่างๆ เช่น กระจก เลนส์ และ solid state digital detectors

หมวดหมู่:ดาราศาสตร์
หมวดหมู่:แนวทางศึกษาดาราศาสตร์
ดาราศาสตร์อินฟราเรด

**ดาราศาสตร์อินฟราเรด** () คือสาขาหนึ่งของการศึกษาดาราศาสตร์และฟิสิกส์ดาราศาสตร์ที่เกี่ยวข้องกับวัตถุอันสามารถมองเห็นได้ในคลื่นอินฟราเรด การแผ่รังสีในช่วงคลื่นที่ตามองเห็นโดยทั่วไปอยู่ระหว่าง 400 นาโนเมตร (สีน้ำเงิน) ไปจนถึง 700 นาโนเมตร (สีแดง) คลื่นที่มีความยาวคลื่นมากกว่า 700 นาโนเมตรแต่ต่ำกว่าคลื่นไมโครเวฟนี้ เป็นช่วงคลื่นที่เรียกว่า "อินฟราเรด"

นักวิทยาศาสตร์จัดประเภทการสังเกตการณ์ดาราศาสตร์อินฟราเรดว่าเป็นส่วนหนึ่งของดาราศาสตร์เชิงแสง เพราะการตรวจวัดและสังเกตการณ์อาศัยเครื่องมือกลุ่มเดียวกัน (คือกระจก เลนส์ และ solid state digital detectors)

## การค้นพบ
หลังจากที่ เซอร์ ไอแซก นิวตัน ค้นพบการใช้งานปริซึมในการแยกสีของสเปกตรัม ต่อมาในปี ค.ศ. 1800 วิลเลียม เฮอร์เชล ได้ค้นพบว่าส่วนที่ร้อนที่สุดของแถบแสงจากดวงอาทิตย์อยู่เลยช่วงแสงสีแดงที่สุดขอบของสเปกตรัม ซึ่งเขาเชื่อว่า "รังสีความร้อน" ที่พบนี้จะต้องเป็นส่วนหนึ่งอยู่ในเส้นสเปกตรัมด้วยอย่างแน่นอน ต่อมาในปี ค.ศ. 1856 ชาลส์ ปิอัซซี สมิธ ตรวจพบการแผ่รังสีอินฟราเรดในแสงที่มาจากดวงจันทร์

## แหล่งข้อมูลอื่น
* รู้จักกับอินฟราเรด  โดย แคลเทค

หมวดหมู่:ดาราศาสตร์
หมวดหมู่:แนวทางศึกษาดาราศาสตร์
หมวดหมู่:ดาราศาสตร์เชิงสังเกตการณ์
รังสีคอสมิก

thumb|360px|ฟลักซ์รังสีคอสมิกเทียบกับพลังงานอนุภาค

**รังสีคอสมิก** () เป็นรังสีพลังงานสูงอย่างยิ่งที่ส่วนใหญ่กำเนิดนอกระบบสุริยะ อาจทำให้เกิดการสาดอนุภาครองซึ่งทะลุทะลวงและมีผลกระทบต่อบรรยากาศของโลกและบ้างมาถึงผิวโลกได้ รังสีคอสมิกประกอบด้วยโปรตอนและนิวเคลียสอะตอมพลังงานสูงเป็นหลัก มีที่มาลึกลับ ข้อมูลจากกล้องโทรทรรศน์อวกาศแฟร์มี (2556) ถูกตีความว่าเป็นหลักฐานว่าส่วนสำคัญของรังสีคอสมิกปฐมภูมิกำเนิดจากมหานวดารา(supernova) ของดาวฤกษ์ขนาดยักษ์ ทว่า คาดว่ามหานวดารามิใช่แหล่งเดียวของรังสีคอสมิก นิวเคลียสดาราจักรกัมมันต์อาจผลิตรังสีคอสมิกด้วย

รังสีคอสมิกถูกเรียกว่า "รังสี" เพราะทีแรกเข้าใจผิดว่าเป็นคลื่นแม่เหล็กไฟฟ้า ในการใช้ทางวิทยาศาสตร์ทั่วไป อนุภาคพลังงานสูงที่มีมวลในตัว เรียก รังสี "คอสมิก" และโฟตอน ซึ่งเป็นควอนตัมของรังสีแม่เหล็กไฟฟ้า (จึงไม่มีมวลในตัว) ถูกเรียกด้วยชื่อสามัญ เช่น "รังสีแกมมา" หรือ "รังสีเอ็กซ์" ขึ้นกับความถี่ 

รังสีคอสมิกดึงดูดความสนใจอย่างมากในทางปฏิบัติ เนื่องจากความเสียหายที่รังสีกระทำต่อไมโครอิเล็กทรอนิกส์ และชีวิตนอกเหนือการป้องกันจากบรรยากาศและสนามแม่เหล็ก และในทางวิทยาศาสตร์ เพราะมีการสังเกตว่า พลังงานของรังสีคอสมิกพลังงานสูงอย่างยิ่ง (ultra-high-energy cosmic rays, UHECRs) ที่มีพลังงานมากที่สุดเฉียด 3 × 1020 eV หรือเกือบ 40 ล้านเท่าของพลังงานของอนุภาคที่ถูกเครื่องเร่งอนุภาคขนาดใหญ่เร่ง ที่ 50 จูล รังสีคอสมิกพลังงานสูงอย่างยิ่งมีพลังงานเทียบเท่ากับพลังงานจลน์ของลูกเบสบอลความเร็ว 90 กิโลเมตรต่อชั่วโมง ด้วยผลการค้นพบเหล่านี้ จึงมีความสนใจสำรวจรังสีคอสมิกเพื่อหาพลังงานที่สูงกว่านี้ ทว่า รังสีคอสมิกส่วนมากไม่มีพลังงานสูงสุดขีดเช่นนั้น การกระจายพลังงานของรังสีคอสมิกสูงสุดที่ 0.3 กิกะอิเล็กตรอนโวลต์ (4.8×10−11 J)

ในบรรดารังสีคอสมิกปฐมภูมิซึ่งกำเนิดนอกบรรยากาศของโลก ราว 99% เป็นนิวเคลียสของอะตอม ในส่วนของนิวเคลียส 90% เป็นโปรตอนหรือนิวเคลียสไฮโดรเจน อีก 9% เป็นอนุภาคแอลฟา(หรือนิวเคลียสของฮีเลียม) และ 1% เป็นนิวเคลียสของธาตุหนักกว่าอื่น ๆ และอีก 1% ที่เหลือจาก 99% เป็นอิเล็กตรอนเดี่ยว ๆ คล้ายอนุภาคบีตา ส่วนน้อยมากเป็นอนุภาคปฏิสสารที่เสถียร เช่น โพสิตรอนและแอนติโปรตอน ธรรมชาติที่แน่ชัดของส่วนที่เหลือนี้เป็นขอบเขตการวิจัยที่กำลังดำเนินอยู่ การแสวงอนุภาคอย่างแข็งขันจากวงโคจรโลกยังไม่พบแอนติแอลฟา

## ผล

### การเปลี่ยนแปลงเคมีบรรยากาศ
รังสีคอสมิกทำให้โมเลกุลไนโตรเจนและออกซิเจนในบรรยากาศกลายเป็นไอออน ซึ่งนำไปสู่ปฏิกิริยาเคมีจำนวนหนึ่ง มีปฏิกิริยาหนึ่งส่งผลให้เกิดการพร่องโอโซน รังสีคอสมิกยังมีผลต่อการผลิตไอโซโทปไม่เสถียรจำนวนหนึ่งในบรรยากาศของโลกอย่างต่อเนื่อง เช่น คาร์บอน-14 ผ่านปฏิกิริยา

: n + 14N → p + 14C

รังสีคอสมิกรักษาระดับคาร์บอน-14 ในบรรยากาศเกือบคงที่ (70 ตัน) เป็นเวลาอย่างน้อย 100,000 ปีที่ผ่านมา กระทั่งการเริ่มการทดสอบอาวุธนิวเคลียร์เหนือพื้นดินในช่วงต้นคริสต์ทศวรรษ 1950 เป็นข้อเท็จจริงสำคัญที่ใช้ในการหาอายุคาร์บอนรังสีในโบราณคดี

## อ้างอิง

## แหล่งข้อมูลอื่น

* ประวัติของรังสีคอสมิก 
* ภาพรวมของรังสีคอสมิก 


หมวดหมู่:ปรากฏการณ์ของดวงอาทิตย์
หมวดหมู่:ปรากฏการณ์ของดาวฤกษ์
หมวดหมู่:การแผ่รังสี
หมวดหมู่:ปรากฏการณ์ทางดาราศาสตร์
หมวดหมู่:ฟิสิกส์อนุภาค
จักรวาลวิทยาเชิงกายภาพ

**จักรวาลวิทยาเชิงกายภาพ** หรือ **ฟิสิกส์จักรวาลวิทยา** () คือสาขาวิชาหนึ่งของการศึกษาดาราศาสตร์ เป็นการศึกษาเกี่ยวกับโครงสร้างขนาดใหญ่ของจักรวาลและพลศาสตร์ของเอกภพของเรา ตลอดจนถึงความเกี่ยวข้องกับปัญหาพื้นฐานในแง่การกำเนิดและวิวัฒนาการของเอกภพ การศึกษาจักรวาลวิทยาเป็นการศึกษาเกี่ยวกับการเคลื่อนที่ของวัตถุท้องฟ้าต่าง ๆ และสาเหตุเริ่มต้นของการเคลื่อนที่เหล่านั้น มีพื้นฐานมาจากแนวคิดของโคเปอร์นิคัส ที่ว่าวัตถุท้องฟ้าทุกชนิดย่อมอยู่ภายใต้กฎทางฟิสิกส์เดียวกันกับกฎทางฟิสิกส์ที่ใช้บนโลก ส่วนกลศาสตร์นิวตันเป็นการนำเสนอทฤษฎีที่จะทำความเข้าใจกับการเคลื่อนที่ ปัจจุบันเรียกกลศาสตร์ทั้งหมดนี้รวม ๆ กันว่า กลศาสตร์ท้องฟ้า (celestial mechanics) สำหรับการศึกษาจักรวาลวิทยาเชิงกายภาพในยุคปัจจุบันเริ่มขึ้นจากการพัฒนาทฤษฎีใหม่ของอัลเบิร์ต ไอน์สไตน์ ในคริสต์ศตวรรษที่ 20 คือ ทฤษฎีสัมพัทธภาพทั่วไป รวมถึงข้อมูลการสังเกตการณ์วัตถุที่อยู่ไกลมาก ๆ ในจักรวาลของเรา

## แหล่งข้อมูลอื่น
* Cosmology 101 โดย องค์การนาซา

หมวดหมู่:ฟิสิกส์

หมวดหมู่:จักรวาลวิทยาเชิงกายภาพ
โครงสร้างขนาดใหญ่ในเอกภพ

สำหรับจักรวาลวิทยาเชิงกายภาพ **โครงสร้างขนาดใหญ่ในเอกภพ** () หมายถึงคุณลักษณะการกระจายตัวที่สังเกตได้ของสสารและแสงในจักรวาลในระดับมหภาค (โดยมากในระดับที่วัดกันเป็นหน่วย พันล้านของปีแสง) การสำรวจท้องฟ้าและการจัดทำแผนที่โดยอาศัยช่วงคลื่นการแผ่รังสีแม่เหล็กไฟฟ้าในระดับต่าง ๆ กันช่วยทำให้เราได้ทราบข้อมูลเกี่ยวกับองค์ประกอบและลักษณะของโครงสร้างเอกภพ หากจะจัดลำดับชั้นของโครงสร้าง ระดับที่สูงที่สุดได้แก่ ซูเปอร์คลัสเตอร์ และ ใยเอกภพ ในระดับที่สูงกว่านี้ดูจะไม่มีโครงสร้างต่อเนื่องที่แน่ชัด ลักษณะเช่นนี้เรียกชื่อกันว่า **จุดสิ้นสุดของความยิ่งใหญ่** (End of Greatness)

## อ้างอิง

## แหล่งข้อมูลอื่น
* แบบจำลองการก่อตัวของโครงสร้าง จาก Max Planck Institute of Astrophysics, Garching, Germany 
* ภาพการรวมกลุ่มของดาราจักรในเอกภพยุคเริ่มแรก  จากกล้องฮับเบิล VLT และกล้องสปิตเซอร์
เจน ซีมอร์ (แก้ความกำกวม)

**เจน ซีมอร์** สามารถหมายถึง
* เจน ซีมอร์ (ราว ค.ศ. 1508 –1537), พระราชินีแห่งอังกฤษ พระอัครมเหสีในพระเจ้าเฮนรีที่ 8
* เลดีเจน ซีมอร์ (ราว ค.ศ. 1541–1561), นักเขียน พระภาติยะของเจน ซีมอร์พระราชินีอังกฤษ
* เจน ซีมอร์ (นักแสดง) (ค.ศ. 1951), นักแสดงและนักเขียนชาวอังกฤษ
* เจน ซีมอร์ (นักแสดงชาวแคนาดา) (1893–1956), นักแสดงชาวแคนาดา-อเมริกัน
* เจน ซีมอร์ (เดอะทิวดอร์), ตัวละครในซีรีส์ *[[เดอะทิวดอร์]]* อิงพระราชประวัติพระราชินีอังกฤษ
ดาราศาสตร์รังสีอัลตราไวโอเลต

**ดาราศาสตร์รังสีอัลตราไวโอเลต** () คือการสังเกตการณ์ดาราศาสตร์ในช่วงคลื่นความถี่ระดับอัลตราไวโอเลต คือคลื่นแสงที่มีความยาวคลื่นระหว่าง 10-320 นาโนเมตร แสงในระดับความยาวคลื่นนี้มักถูกชั้นบรรยากาศของโลกดูดซับไป ดังนั้นการสังเกตการณ์ในช่วงความยาวคลื่นนี้จึงต้องทำที่ชั้นบรรยากาศรอบนอก หรือในอวกาศ

การตรวจวัดเส้นสเปกตรัมอัลตราไวโอเลตสามารถช่วยในการแยกแยะองค์ประกอบทางเคมี ความหนาแน่น และอุณหภูมิของสสารระหว่างดาวได้ รวมถึงองค์ประกอบและอุณหภูมิของดาวฤกษ์อายุเยาว์ที่ร้อนจัด นอกจากนี้ยังช่วยในการศึกษาวิวัฒนาการของดาราจักรด้วย

การเฝ้ามองเอกภพในรังสีอัลตราไวโอเลตจะได้ภาพที่แตกต่างไปจากการสังเกตการณ์ในแสงปกติ ดาวฤกษ์ส่วนใหญ่มักเป็นวัตถุที่ค่อนข้างเย็น เมื่อเทียบกับการแผ่รังสีคลื่นแม่เหล็กไฟฟ้าในแสงปกติ การแผ่รังสีอัลตราไวโอเลตจะเกิดจากวัตถุที่มีอุณหภูมิสูงมาก ซึ่งโดยมากจะยังอยู่ในช่วงต้นของเส้นทางวิวัฒนาการของมัน 

## รายชื่อกล้องโทรทรรศน์รังสีอัลตราไวโอเลต
* Orbiting Astronomical Observatory 
* Astronomical Netherlands Satellite 
* International Ultraviolet Explorer 
* Astron-1 
* กล้องโทรทรรศน์อวกาศฮับเบิล 
* FUSE 
* กล้องโทรทรรศน์อวกาศ GALEX 
* Swift Gamma-Ray Burst Mission 
* Extreme ultraviolet Imaging Telescope 

## อ้างอิง

หมวดหมู่:ดาราศาสตร์
หมวดหมู่:แนวทางศึกษาดาราศาสตร์
หมวดหมู่:ดาราศาสตร์เชิงสังเกตการณ์
ดาราศาสตร์รังสีเอ็กซ์

**ดาราศาสตร์รังสีเอกซ์** () คือการสังเกตการณ์ทางดาราศาสตร์ในช่วงคลื่นของรังสีเอกซ์ที่แผ่ออกมาจากวัตถุท้องฟ้าต่างๆ รังสีเอกซ์นี้สามารถถูกชั้นบรรยากาศของโลกดูดซับไปได้ ดังนั้นในการสังเกตการณ์ในช่วงคลื่นนี้จึงต้องทำที่ชั้นบรรยากาศรอบนอก หรือในอวกาศ ในปัจจุบันมีโครงการการศึกษาดาราศาสตร์รังสีเอกซ์ในห้องวิจัยอวกาศและอุปกรณ์ตรวจจับรังสีเอกซ์ในดาวเทียมต่างๆ จำนวนมาก

คาดการณ์ว่า รังสีเอกซ์จะเกิดจากแหล่งกำเนิดที่มีแก๊สร้อน อุณหภูมิระหว่าง 1-100 ล้านเคลวิน กล่าวโดยทั่วไปคือเกิดในวัตถุที่มีพลังงานในอะตอมและอิเล็กตรอนสูงมาก การค้นพบแหล่งกำเนิดรังสีเอกซ์ในอวกาศครั้งแรกเกิดขึ้นในปี ค.ศ. 1962 โดยบังเอิญ แหล่งกำเนิดนั้นคือ Scorpius X-1 ซึ่งเป็นแหล่งกำเนิดรังสีเอกซ์แห่งแรกที่พบในกลุ่มดาวแมงป่อง ใกล้กับบริเวณศูนย์กลางของทางช้างเผือก ผลจากการค้นพบครั้งนี้ทำให้ ริคคาร์โด จิอัคโคนิ ได้รับรางวัลโนเบลสาขาฟิสิกส์ ในปี ค.ศ. 2002 ในเวลาต่อมาจึงมีการค้นพบว่า การแผ่รังสีเอกซ์จากแหล่งกำเนิดดังกล่าวมีปริมาณมากกว่าการเปล่งแสงในคลื่นปกติถึงกว่า 10,000 เท่า และพลังงานจากการแผ่รังสีเอกซ์นี้คิดเป็น 100,000 เท่าของการแผ่รังสีรวมทั้งหมดจากดวงอาทิตย์ในทุกๆ คลื่นความถี่ ปัจจุบันเราทราบแล้วว่า แหล่งกำเนิดรังสีเอกซ์ดังกล่าวคือดาวที่เล็กและอัดแน่นมากๆ เช่นดาวจำพวกดาวนิวตรอน และหลุมดำ แหล่งกำเนิดพลังงานเหล่านี้เป็นพลังงานแรงโน้มถ่วง ซึ่งเกิดจากการที่แก๊สมีความร้อนเพิ่มสูงขึ้นเมื่อมีวัตถุตกลงไปในสนามแรงโน้มถ่วงเข้มข้นของแหล่งกำเนิดนั้น

ในปัจจุบันมีการค้นพบแหล่งกำเนิดรังสีเอกซ์ในอวกาศแล้วนับได้หลายพันแห่ง นอกจากนี้ยังพบว่า ในช่องว่างระหว่างดาราจักรในแต่ละกระจุกดาราจักร มีแก๊สร้อนอุณหภูมิระหว่าง 10-100 ล้านเคลวินอยู่ ปริมาณรวมของแก๊สร้อนเหล่านี้นับเป็น 5-10 เท่าของมวลรวมของดาราจักรที่เราสามารถมองเห็นได้ทั้งหมด

## ดูเพิ่ม
* กล้องรังสีเอกซ์จันทรา

หมวดหมู่:ฟิสิกส์พลาสมา
หมวดหมู่:ดาราศาสตร์
หมวดหมู่:แนวทางศึกษาดาราศาสตร์
หมวดหมู่:ดาราศาสตร์เชิงสังเกตการณ์
ดาราศาสตร์รังสีแกมมา

**ดาราศาสตร์รังสีแกมมา** () เป็นการศึกษาวัตถุทางดาราศาสตร์ในช่วงความยาวคลื่นที่สั้นที่สุดของสเปกตรัมแม่เหล็กไฟฟ้า โดยใช้กล้องโทรทรรศน์รังสีแกมมา เช่น กล้องโทรทรรศน์อวกาศคอมป์ตัน แหล่งกำเนิดรังสีแกมมาที่ตรวจจับได้โดยมากมาจากการเกิดแสงวาบรังสีแกมมา ซึ่งเป็นรังสีแกมมาที่แผ่ออกจากวัตถุเพียงชั่วไม่กี่มิลลิวินาทีหรืออาจนานหลายพันวินาทีก่อนที่มันจะสลายตัวไป แหล่งกำเนิดรังสีแกมมาชั่วคราวเช่นนี้มีจำนวนกว่า 90% ของแหล่งกำเนิดรังสีแกมมาทั้งหมด มีแหล่งกำเนิดรังสีแกมมาเพียง 10% เท่านั้นที่เป็นแหล่งกำเนิดแบบถาวร ได้แก่ พัลซาร์ ดาวนิวตรอน และวัตถุที่อาจกลายไปเป็นหลุมดำได้ เช่น นิวเคลียสดาราจักรกัมมันต์

## ดูเพิ่ม
* กล้องรังสีแกมมาคอมป์ตัน

## แหล่งข้อมูลอื่น
* ปฏิบัติการตรวจหาแสงวาบรังสีแกมมา ขององค์การนาซา
* TACTIC (TeV Gamma-Ray Telescope)

หมวดหมู่:ดาราศาสตร์
หมวดหมู่:แนวทางศึกษาดาราศาสตร์
หมวดหมู่:ดาราศาสตร์เชิงสังเกตการณ์
การเดินเรือดาราศาสตร์

[thumb|280px|การใช้[เครื่องวัดมุมของนักเดินเรือ เพื่อวัดความสูงของดวงอาทิตย์เทียบกับขอบฟ้า]]
**การเดินเรือดาราศาสตร์** (; บ้างเรียกว่า Astronavigation) เป็นเทคนิคการกำหนดตำแหน่งและทิศทางสำหรับกะลาสี ซึ่งใช้ในการเดินทางข้ามมหาสมุทรซึ่งไม่มีจุดสังเกตอื่น การเดินเรือดาราศาสตร์อาศัยการตรวจวัดมุม (มุมมองจากสายตา) ระหว่างเส้นขอบฟ้ากับวัตถุทางดาราศาสตร์ที่เป็นสากล วัตถุอ้างอิงที่นิยมมากที่สุดคือ ดวงอาทิตย์ นักเดินเรือที่มีความชำนาญอาจใช้ดวงจันทร์ ดาวเคราะห์ หรือดาวนำทาง 57 ดวงสำหรับเป็นจุดสังเกตเพื่อกำหนดทิศทางและตำแหน่งได้

## อ้างอิง

## แหล่งข้อมูลอื่น
* http://www.celestialnavigation.net/

หมวดหมู่:การเดินเรือ
หมวดหมู่:ดาราศาสตร์
บี-บอย

thumb|230px|บี-บอย ในงานเอ็มทีวีสตรีทเฟสติวัล หน้าลานเซ็นทรัลเวิร์ล
**บี-บอย** () หรือ **บี-เกิร์ล** () คือคนที่ชื่นชอบในวัฒนธรรมฮิปฮอป โดยเฉพาะอย่างยิ่ง การเต้นเบรกแด๊นซ์ ที่มาของคำมาจากดีเจฮิปฮอปที่ชื่อ ดีเจ คู เฮิร์ก () ที่สังเกตว่ามีการตอบรับของกลุ่มนักเต้นในขณะที่เขาเปิดเพลงอยู่ โดยได้ตั้งชื่อพวกเขาว่าเป็น บีต-บอย () หรือ บี-บอย 

กลุ่มบี-บอย สังเกตได้จากการแต่งกาย รสนิยมการฟังเพลง หรือวิถีชีวิต แต่ในปีหลัง ๆ จะดูเฉพาะเจาะจงเฉพาะกลุ่มนักเต้น

การเต้นของนักเต้นบี-บอย จะมี 4 องค์ประกอบพื้นฐาน เริ่มจาก ท็อปร็อก () องค์ประกอบที่ 2 คือ ดาวน์ร็อก () หรือ ฟุตเวิร์ก ()  องค์ประกอบที่ 3 คือ ฟรีซ () และองค์ประกอบสุดท้ายคือ พาวเวอร์ ()
## ประวัติ
เบรกกิ้ง (Breaking) หรือ บี-บอยอิ่ง (b-boying) โดยทั่วไปจะเรียกกันในชื่อ Breakdance (เบรกแดนซ์)  เป็นรูปแบบการเต้นที่พัฒนา ในส่วนหนึ่งของวัฒนธรรมฮิปฮอป ในกลุ่มวัยรุ่นผิวสีและละตินอเมริกา ในเซาท์บรองซ์ในช่วงต้น ค.ศ. 1970 คำว่า บี-บอย มาจากคำว่า เบรกบอย (break boy) ด้วยเหตุผลที่พวกเขาจะเป็นพวกเต้นโดยเฉพาะ. โดยจะเต้นทั้งในแนวเพลงฮิปฮอป, ฟังค์ และ แนวเพลงอื่น ๆ ด้วยที่มักเป็นดนตรีรีมิกซ์ ที่คั่นระหว่างเพลงพัก

4 องค์ประกอบเบื้องต้นมาจากรากฐานในการเต้น เบรกกิ้ง (Breaking) องค์ประกอบแรกคือ ท๊อปร็อก (TopRock) คำศัพท์ที่ว่านี้จะหมายถึง เป็นการเต้นที่ มีรูปแบบเป็นลักษณะยืนเต้นซึ่งแปลตรงตัวเลยตามคำคือ Top แปลว่าด้านบน Rock คือการเขย่าหรือโยก นั่นเอง องค์ประกอบที่ 2 ดาวน์ร็อก (Downrock) แปลตรงตัวอีกเช่นกัน คือ Down แปลว่า ด้านล่าง Rock แปลว่าเขย่าหรือโยก แปลรวมกันคือ การเต้นแบบด้านล่าง ซึ่งจะเรียกกันอีกอย่างว่า ฟุตเวิร์ก (Footwork) เป็นการเต้นลงบนพื้น องค์ประกอบที่ 3 คือ ฟรีซ (Freeze) เป็นท่าจบ โดยจะ หยุดโพสท่าต่างๆ เมื่อต้องการที่จะทำการจบการเต้น หรือ ต้องการหยุดตามจังหวะเพลง อาจจะเป็นท่าโพสท่าแบบธรรมดา หรือ เป็นท่าที่ผาดโผนก็ได้ เช่น โพสแบบกลับหัว  องค์ประกอบที่ 4 คือ พาวเวอร์มูฟ (Powermove) เป็นท่าที่ใช้พลังของ ร่างกายและแรงเหวี่ยง โดยส่วนใหญ่จะเป็นการเล่นท่าที่ผาดโผนในการเคลื่อนไหว ทำท่าหมุนบนพื้นหรือบนอากาศ 

คำว่า เบรกแดนซ์ซิ่ง (breakdancing)  จะยังไม่เป็นที่ยอมรับในวัฒนธรรมฮิปฮอป เพราะเป็นคำที่แต่งขึ้นมาโดยสื่อมวลชนเพื่ออธิบาย การเต้นเบรกกิ้ง หรือ บี-บอย ผู้บุกเบิกรูปแบบศิลปะส่วนใหญ่และผู้ฝึกที่โด่งดัง เรียกท่าเต้นดังกล่าว ว่า บี-บอยอิ้ง (b-boying)

## อ้างอิง

หมวดหมู่:การเต้นรำ
หมวดหมู่:ฮิปฮอป
อุลตร้าแมน (ตัวละคร)

**อุลตร้าแมน** เป็นตัวละครยอดมนุษย์จากเรื่องแต่งชุด *[[อุลตร้าซีรีส์]]* ปรากฏตัวครั้งแรกในตอนที่ 1 ของซีรีส์ *[[อุลตร้าแมน]]* (1966) ชื่อตอนว่า "กำเนิดอุลตร้าแมน" เป็นตัวละครยอดมนุษย์โทคุซัตสึตัวแรก เป็นต้นกำเนิดของ*อุลตร้าซีรีส์* และเป็นต้นกำเนิดของสึบุราย่าโปรดักชันส์ นอกจากนี้ยังเป็นต้นแบบของแนวเรื่องวีรบุรุษมนุษย์ยักษ์แปลงร่าง ซึ่งต่อมาก็มีซีรีส์เรื่องอื่นๆ ในแนวนี้ผลิตตามมาอีกมากมาย เช่น *ก็อดแมน* และ *ไอรอนคิง*

## ประวัติที่มา

## ข้อมูลจำเพาะ
*ความสูง : 40 เมตร
*น้ำหนัก : 35,000 ตัน
*ความเร็วในการบิน : 5 มัค (ทว่าเมื่ออยู่ในอวกาศเขาจะกลายเป็นลูกบอลสีแดงแล้วเดินทางด้วยความเร็วแสง)
*พลังกระโดด : 800 เมตร
*ความเร็วในการเคลื่อนที่ในน้ำ : 120 น็อต
*ความเร็วในการวิ่ง : 450 กม./ชม.
*ตำแหน่ง : หัวหน้ากองทหารรักษาการณ์ทางช้างเผือก
*ดาวบ้านเกิด : ดาวอุลตร้า นครแห่งแสง เนบิวล่า M78

## อุปกรณ์แปลงร่าง
;เบต้าแคปซูล
:อุปกรณ์แปลงร่างที่อุลตร้าแมนได้มอบให้แก่ ฮายาตะ ซึ่งภายในนั้นจะบรรจุพลังงานแสงเอาไว้อย่างเต็มเปี่ยมหากไม่มีสิ่งนี้ก็จะแปลงร่างไม่ได้ ฮายาตะจะกด เบต้าแคปซูล ที่ถืออยู่ในมือเพื่อให้มันเปล่งแสงแฟลชออกมา จากนั้น ฮายาตะ ก็จะถูกรายล้อมไปด้วยแสงสว่างอันเจิดจ้าแล้วปรากฏร่างของอุลตร้าแมนขึ้นมา เขาจะไม่สามารถแปลงร่างได้เมื่ออยู่ต่อหน้าผู้อื่น

## ลักษณะทางกายภาพ

## ความสามารถและท่าโจมตี
;ลำแสงสเปเซี่ยม (スペシウム光線)
:ท่าไม้ตายหลักของอุลตร้าแมน เป็นลำแสงทำลายที่ทรงอานุภาพมาก ซึ่งจะปล่อยลำแสงสปาร์คออกมาโดยการไขว่มือขวาที่มีพลังประจุลบและมือซ้ายที่มีพลังประจุบวกเข้าด้วยกัน ลำแสงชนิดนี้จะมีคุณสมบัติเหมือนกับพลังงานจากธาตุสเปเซี่ยมที่มีอยู่บนดาวอังคาร ท่านี้สามารถยิงออกมาได้แม้บินอยู่กลางอากาศ ทั้งยังสามารถยิงแบบต่อเนื่องหรือยิงเป็นเวลานานได้ตามแต่กรณี
;อุลตร้าสแลช (ウルトラスラッシュ) หรือ กงจักรแปดเสี้ยว (八つ裂き光輪)
:ท่าที่ใช้พลังงานสเปเซี่ยม สร้างเป็นรูปวงแหวนขึ้นมาแล้วเขวี้ยงออกไป ท่านี้ถูกใช้เป็นครั้งแรกในขณะที่ลำแสงสเปเซี่ยมถูกแสงสะท้อนสเปลเก้ของมนุษย์ดาวบัลตั้นรุ่นที่ 2 สะท้อนกลับมา หลังจากนั้นท่านี้ก็ถูกใช้ในศึกปะทะกับกุบิล่า, เรดคิงรุ่นที่ 2, มนุษย์ดาวเมฟิรัส , คีล่าร์ และ เซ็ตต้อน แต่ว่ามักถูกสะท้อนกลับมาได้ซะส่วนใหญ่
;ลำแสงอุลตร้าแอทแท็ค (ウルトラアタック光線)
;ลำแสงสแลช (スラッシュ光線)
;สายธารอุลตร้า (ウルトラ水流)
;อุลตร้าสเปเรี่ยล (ウルトラスペリオル)
;สเปเรียลมิธแฟลชเชอร์ (スペリオルマイスフラッシャー)
;เอ็กเซเลนท์ รีเฟลกชั่น (エクセレント・リフレクション)

## อ้างอิง

หมวดหมู่:ตัวละครที่เป็นยักษ์
หมวดหมู่:ยอดมนุษย์ญี่ปุ่น
หมวดหมู่:ตัวละครในบันเทิงคดีที่มีพลังเหนือมนุษย์
หมวดหมู่:ตัวละครในบันเทิงคดีที่สามารถเทเลพอร์ต